*Ordning for*

*Familiegudstjeneste 2021*

*i Trondheim Frikirke*

## TIL ORIENTERING

L: Vil si *Liturg*, altså den som leder gudstjenesten

A: Vil si *Alle*

Gudstjenestens omfang er ca 1t. Dette skal være en enkel gudstjeneste som det er lett å følge med på.

Under IV kan man velge mellom nattverd og bønnevandring.

La bibelfortellingen få stor plass og tenk gjerne dobbel addressat (at både voksne og barn får noe.) Kreative innslag er alltid velkomne!

# *Dette er bare et utkast. I løpet av våren 2021 vil man lande på noe fast.*

# I SAMLING barnevennlig!

## 1. Velkomstsang

*Den første sangen bør være en kjent sang som er lett å synge med på. Tenk også over sangvalg når det gjelder temaet for gudstjenesten.*

## 2. Åpningsord

L: Nåde være med dere og fred fra Gud vår far og Herren Jesus Kristus. (1. Kor 1,3)

L: Velkommen til Gudstjeneste her i Trondheim frikirke. *Kort intro om dagens gudstjeneste, kirkeåret/tema og kort bønn for dagen.*

3. Syndsbekjennelse

|  |  |
| --- | --- |
|  |  |
| a) Oppfordring | *L | Fritt formulert, eller hentet fra hovedgudstjenesten* |
| b) Syndsbekjennelse | L | Gud, du kjenner og elsker oss alle.Vi har gjort deg imot.Vi har glemt deg og det du vil vi skal gjøreVi har tenkt mer på oss selv enn på andreTilgi oss for Jesu skyld |
| c) Bønnerop - kyrie | A | [Kyrie eleison](https://open.spotify.com/track/3HPgRFQkKJIuHu0sjCkaav?si=Kr1R0F0cTxOj8xj3HgWXgw), kriste eleison, kyrie eleison, miskunne deg over oss! Se i nåde til oss Gud (3X)Miskunne deg over oss |
| d) Tilsigelse | L | Så høy som himmelen er over jorden,så veldig er hans miskunn over dem som frykter ham. Så langt som øst er fra vest,tar han syndene våre bort fra oss.La oss derfor reise oss og lovsynge Gud.  |

## 4. Lovsang

*Her kan man gjerne bruke* [*Gloria*](https://www.youtube.com/watch?v=tYnNsMGRS34) *av Oslo Soul Children med bevegelser.*

*Tilbedelse til Gud for det han har gjort for oss. Viktig at dette er en lovsang som handler om Gud og ikke om oss.*

# II BØNN

## 1. Bønn for kirken og verden

*Det oppfordres sterkt til å bruke barn her eller ha kreative måter å be på.*

### Utelates dersom nattverd:

## 2. Herrens bønn

L: La oss alle be Herrens bønn sammen

A: Vår Far i himmelen

La navnet ditt helliges

La riket ditt komme

La viljen din skje på jorden slik som i himmelen

Gi oss i dag vårt daglige brød

Og tilgi oss vår skyld

Slik også vi tilgir våre skyldnere

Og la oss ikke komme i fristelse,

Men frels oss fra det onde

For riket er ditt, makten og æren i evighet

Amen

## 3. Informasjon om offer

*Gi informasjon om pengene som samles inn går til på en enkel og lettfattelig måte*

## 4. Sang m/kollekt

*Gjerne en sang som går godt til dagens tema.*

## 5. Bønn for gavene, menighet og andre menigheter

*Bønnene kan være ferdig formulerte med følgende ord eller fritt formulert:*

L: Gode Gud. Alt vi eier tilhører deg, av ditt eget gir vi deg tilbake.

Vi ber om at det som er samlet inn må forvaltes klokt og bli til velsignelse. Styrk arbeidet til [dagens prosjekt] med din nåde og kraft.

# III ORDET

## 1. Trosbekjennelse

L: La oss sammen reise oss og bekjenne vår hellige tro

A: Jeg tror på Gud Fader, den allmektige, himmelens og jordens skaper.

Jeg tror på Jesus Kristus, Guds enbårne sønn, vår Herre,

som ble unnfanget ved Den hellige ånd,

født av jomfru Maria, pint under Pontius Pilatus, korsfestet, død og begravet,

fór ned til dødsriket, stod opp fra de døde tredje dag, fór opp til himmelen,

sitter ved Guds, den allmektige Faders høyre hånd,

skal derfra komme igjen for å dømme levende og døde.

Jeg tror på Den hellige ånd, en hellig, allmenn kirke, de helliges samfunn,
syndenes forlatelse, legemets oppstandelse og det evige liv.
Amen.

## 2. Bibelfortelling

*Barna inviteres fram for å bedre få med seg innholdet i bibelfortellingen.*

## 3. Kort instrumental

*Barna får mulighet til å gå tilbake til foreldre eller til tegnebordet.*

## 4. Tale

*Dagens taler holder en tale på maks 15 min. De eldste barna skal kunne følge med, og de voksne skal få noe å tygge på.*

### Dersom ikke nattverd går man til:

# IV FORBØNN

## 1. Intro til bønnevandring

L: Nå skal vi få mulighet til å respondere på det vi har hørt.

## 2. Bønnevandring og lovsang

L: La oss være i bønn

*Lovsangsteamet spiller to til tre sanger. Bønnesanger, sanger om Gudsrelasjon, overgivelse og etterfølgelse kan passe her. Her kan man godt bruke sanger som er mer for de voksne enn for barna.*

## 3. Avslutningsbønn

L: Gode Herre, vi ber for de bønnene som er bedt, de vi har delt med andre og de som forblir i hjertets dyp. Kom med din fred og gi oss nåde og kraft til uken som ligger foran.

Amen.

### Dersom ikke forbønn:

# IV NATTVERD

## 1. Innledning

*Eldste tar plass bak alteret og er vendt mot salen.*

*Følgene innledning, eller egne formuleringer kan brukes*

**L** Vi skal nå feire nattverd. Den Gud som ble menneske i kjøtt og blod og som døde på korset for at vi skal ha fred og Gud, Han møter oss i brødet og vinen.

**L** Alle som tror på Jesus og vil ha fellesskap med ham innbys til å ta del i nattverdsmåltidet.

**L** Nattverden tas imot ved fire stasjoner her fremme. Du tar med deg et beger, kommer frem, mottar ett oblat og spiser det og så får du vin å drikke i begeret. Dersom du trenger glutenfritt brød, kan du be om det. Dersom du eller barnet ditt kommer fram uten beger, vil du motta en velsignelse.

**L** Det var plass for Johannes, Thomas, Peter og Judas rundt nattverdsbordet. Det er plass for deg også.

## 2. Sanctus

*Lovsangsteamet leder oss i en lovsang. Under finnes to forslag – her er det mulig å finne andre varianter.*

|  |  |  |
| --- | --- | --- |
| 3. Sanctus | Hellig, hellig, hellig er Herren Sebaot! (2x)Hele jorden er full av hans herlighet!Ære være Gud! (3X)(Ære være Gud! Ære være Gud!) | Hellig, hellig, hellig! Herre Gud Allmektig, dag for dag vår lovsang skal stige opp til deg. Hellig, hellig, hellig! Nådefull og prektig,Fader, Sønn og Ånd, all ære være deg! |

## 3. Epiklese (åndspåkallelse) og innstiftelse

**L** Hellige Gud, du har skapt oss i ditt bilde og gitt oss livet i gave. Vi takker deg for Jesus Kristus, verdens frelser. Han døde og stod opp igjen, så vi ved troen på ham får tilgivelse for syndene og evig liv. Vi takker deg for dåpen, der vi blir født på ny, og for nattverden, der du samler oss som din store familie.

*Liturgen vender håndflatene ned og over nattverdselementene.*

Vi ber deg: Send din ånd over oss og dine gaver, så vi i tro kan ta imot Jesus Kristus i brødet og vinen. Gjør oss til ett med hverandre og med Jesus Kristus.

**L** Vår Herre Jesus Kristus, i den natt da han ble forrådt,

tok han et brød, takket og brøt det, ga sine disipler og sa:

Ta imot og spis! Det er min kropp som gis for dere.

Gjør dette til minne om meg!

Likeså tok han begeret etter måltidet,

takket, ga dem og sa:

Drikk alle av den! Dette beger er den nye pakt i mitt blod

som utøses for dere så syndene blir tilgitt.

Gjør dette så ofte som dere drikker det, til minne om meg!

## 4. Nattverdsbønn

**L** Gud, ta oss alle i din favn, slik en kjærlig mor samler barna sine om seg. Lær oss å elske hverandre slik du elsker oss. La de små bli opphøyet og de sultne bli mettet med gode gaver.

## 5. Herrens bønn

**L** La oss alle be Herrens bønn sammen

**A** Vår Far i himmelen

La navnet ditt helliges

La riket ditt komme

La viljen din skje på jorden slik som i himmelen

Gi oss i dag vårt daglige brød

Og tilgi oss vår skyld

Slik også vi tilgir våre skyldnere

Og la oss ikke komme i fristelse,

Men frels oss fra det onde

For riket er ditt, makten og æren i evighet

Amen

## 6. Måltidet Egne regler under Korona

L: Kom for alt er gjort ferdig!

*Menigheten kommer frem og mottar brødet og vinen. De som deler ut sier: ´Dette er Jesu kropp, gitt for deg`og ´Dette er Jesu blod, utøst for deg.`*

*Dersom noen holder en hånd på brystet betyr det at de skal ha en velsignelse. Barn og andre som skal ha velsignelse møter den som står med brød, hvis legger en hånd på hodet og ber: ´Gud velsigne deg og bevare deg og føre deg til det evige liv´*

*Musikere leder forsamlingen i et par sanger som gjerne handler om nattverd eller Jesu forsonende offer på Golgata. Eks: Nå dekkes bordet, Bordet er dekket med nåde, Carried to the table, Når vi deler det brød.*

## 8. Etter måltidet

**L** Den korsfestede og oppstandne Jesus Kristus har her gitt oss sitt hellige legeme og blod. Med det har han sonet alle våre synder. Han styrke og holde oss oppe i en sann tro til det evige liv. Fred være med dere!

### Fritt utformet bønn eller følgende:

**L** Vi takker deg, himmelske Far, for dine velsignede gaver. Vi ber deg at du ved disse gaver vil bevare oss i troen på deg, forene oss i din kjærlighet og stadfeste i oss håpet om det evige liv, for din Sønns, Jesu Kristi, vår Herres skyld.

# V SENDELSE

## 1. Informasjon

*Her nevnes viktig informasjon om det som skjer i menigheten. Dette er ikke søndagen for å ha en lang kunngjøringsbolk.*

VIKTIG: Minne om avstand mtp smittevern!

## 2. Velsignelsen

*Følgende variant, eller en som kan synges:*

L: Ta imot Herrens velsignelse:

L: Herren velsigne deg og bevare deg.

Herren la sitt ansikt lyse over deg og være deg nådig

Herren løfte sitt åsyn på deg, og gi deg fred.

L: Gå i fred, tjen Herren med glede. (eller noe lignende)